  Майя Бывальцева Удмуртилэн Кун Кенешысьтыз но Ижкар думаысь депутатъёс Чувашиысь но Пермь шаерысь каткылдытӥсьёсын хоккей шудозы. Со сярысь ивортӥз элькун парламентлэн пресс-службаез. «Чувашиен вераськемын. Матысь дыре интыез но дырыз сярысь вераськомы, Чувашилэн командаеныз пумиськон южтолэзь кутсконын ортчоз. Отын элькунлэн тӧроез шудэ, каткылдытӥсь кенешлэн тӧроез шудэ, озьы ик депутатъёс, кивалтэтлэн ёзчиосыз. Сыӵе пумиськон матысь дыре луоз. Озьы ик бускельёсын, Пермь шаерен, вераським. Сыӵе пумиськонъёсты ми ялан ортчытъялом шуыса малпасько», — Удмуртиысь Кун Кенешлэн тӧроезлэсь Владимир Невоструевлэсь кылъёссэ вераз пресс-служба. 17-тӥ тулыспалэ Удмуртиысь парламентарийёс элькунысь студентъёслэн отрядъёслэн командаенызы шудозы. Пумиськон «Ижсталь» йӧ дворецын ортчоз. Тегъёс: Спорт ВладимирНевоструев Хоккей Удмуртия Пермь КунКенеш  